Franck Sauzée

Sochaux

Sauzèe begynte sin profesjonelle karriere med Sochaux, og han scoret i sin debut som 17-åring i en kamp mot FC Rouen i august 1983. Klubben rykket ned til Ligue 2 i 1987, men gikk rett opp igjen i Ligue 1 sesongen etter. Sauzee spilte også i den franske cupfinalen i 1988, som Sochaux tapte for FC Metz på straffesparkkonkurranse, i opprykkssesongen.

Marseille (første opphold)

Sauzée ble solgt til Marseille i 1988, der han fikk stor suksess. I løpet av hans to første sesonger med Marseille vant laget den franske eliteserien i begge sesongene og den franske cupen i 1989.

Monaco

Sauzée spilte så én sesong for Monaco i 1990-91. Han hjalp klubben, som ble trent av Arsène Wenger, til å vinne den franske cupen for andre gang i Sauzées karriere. I hans fravær deltok Marseille i Europacupfinalen i 1991, men tapte på straffespark for Røde stjerne Beograd.

Marseille (andre opphold)

Sauzée returnerte til Marseille sommeren 1991 og fortsatte å nyte stor suksess. Klubben vant ligatittelen i 1992 og kvalifiserte seg dermed også for Europacupen, en konkurranse som et fransk lag aldri hadde vunnet. Dette skulle imidlertid forandre seg da Marseille slo AC Milan 1-0 i finalen av UEFA Champions League i 1993. Sauzée hadde tidligere i turneringen scoret et avgjørende mål mot Rangers i gruppespillet, som sørget for at Marseille kunne kvalifisere seg for finalen. Sauzée var på denne tiden viden kjent for sin skuddkraft fra midtbanen.
Triumfen i Champions League ble imidlertid overskygget av en kampfiksingsskandale. Marseille vant også den franske ligaen i 1993, men ble fratatt trofeet, etter at klubbpresident Bernard Tapie ble funnet skyldig i å ha bestukket en av Marseilles motstandere. Det betydde også at Marseille ikke fikk lov til å forsvare Mesterligaseieren den påfølgende sesongen.

Atalanta

Kampfiksingsskandalen i Marseille hadde også den konsekvensen at spillerstallen gikk i oppløsning, og Sauzée ble overført til den italienske Serie A-klubben Atalanta. Dette oppholdet ble imidlertid uten suksess, siden trener Francesco Guidolin ble sparket etter bare ti kamper, mens Sauzée selv scoret bare ett mål og spilte 16 kamper. Klubben avsluttet som nest dårligste lag i ligaen og rykket ned til Serie B.

Hibernian FC

Til tross for sin suksess i Frankrike er Sauzée kanskje den mest avholdte spilleren av supporterne til den skotske fotballklubben Hibernian FC. Sauzée var kaptein for klubben fra 1999 til slutten av hans spillerkarriere i 2002. Under hans ledelse rykket Hibernian opp til Scottish Premier League og spilte den skotske FA-cupfinalen i 2001. Hibs avsluttet også på tredjeplass i eliteserien i 2001 og kvalifiserte seg dermed for UEFA-cupen.
Sauzée regnes som en levende legende på Easter Road og blir vekselvis kalt for ”Le God” og ”Dieu” av Hibs-supporterne. De valgte ham til alle tiders kulthelt i en avstemning som ble gjort i 2005. Sauzée likte spesielt godt lokalderbyene mot Hearts i Edinburgh. Han scoret i 3-0-seieren på Tynecastle i 2000. Sauzée scoret og headet inn et mål i 3-1-seieren samme år, da han også ble slått bevisstløs i en duell med en motstander. Hearts vant aldri en kamp mot Hibs der Sauzée spilte eller var manager.
Forfatteren Irvine Welsh kalte Sauzée for sin favorittspiller nummer én gjennom tidene, selv om Welsh også hadde sett spillere som Pat Stanton, Joe Baker og George Best. I løpet av tiden sin som Hibernian-spiller ble Sauzée omskolert fra midtbanespiller til sweeper. Welsh beskriver Sauzées kvaliteter som følger:
{{At Hibs, his legs may have been heavier than of old, but like all gifted footballers easing into the veteran years, he made up for this with his incredible vision and anticipation. Sauzee invariably sensed exactly where the ball was going next and made everything look so easy. Instead of dictating from the midfield, he stepped back to do it from the sweeper's position, yet still loved to surge forward and was always a goal threat.
Striding on to the park like a casual colossus, his presence was simultaneously an inspiration and a calming influence on those around him, both on the field and in the stands. Some players often appear bigger than their chosen sport; they have a grace and presence that seems to throw aside the shackles of its limitations. Franck Sauzee possessed the bearing of a man who truly understood not just the beautiful game, but the world in general and his place in it.}}

Manager

Etter at manager Alex McLeish dro til Rangers i desember 2001, ble Sauzée utnevnt til den første utenlandske manageren for Hibernian FC. Han ble også den andre personen utenfor Skottland til å lede klubben, og den første siden 1919. Utnevnelsen kom som en overraskelse, siden direktørene i klubben bare hadde hatt ett møte dagen før for å diskutere en erstatter for McLeish. Sauzée hadde vært skadet i akillesen i de foregående ukene og kunngjorde at han ville legge opp som spiller, for å kunne konsentrere seg om den nye jobben.
Hans tid som manager ble uten suksess. Hibs vant bare én kamp av 15, og ingen i ligaen. Seier til tabelljumbo St. Johnstone utløste hans avgang som Hibernian-manager i februar 2002. Managertiden varte i bare 69 dager. Hibs rykket heller ikke ned, slik mange hadde fryktet.
Det var styreformann Malcolm McPherson som tok den tunge oppgaven å sparke Sauzée som Hibs-manager, etter at Sauzee hadde ledet Hibs i bare 15 kamper. McPherson sa at det var den tyngste avgjørelsen han og de andre direktørene i klubben noen gang hadde foretatt.